《再用前韵》
宋代·吴则礼

玉涧安在哉，注目匡山云。
都梁有奇特，渠自能挽君。
伏雌端可烹，岂惟酒盈樽。
老子堪料理，枯肠为之醺。
奕奕弦上语，大似机中纹。
白头得胜妙，叹咤初未闻。
更弹醉翁操，洗吾蒲团昏。
且复瀹龙焙，谁言淮水浑。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。